Poliția armeană arestează 151 de manifestanți care protestau împotriva transferului de terenuri către Azerbaidjan
Poliția armeană a anunțat că 151 de demonstranți au fost arestați luni în capitala Erevan, în timp ce protestau împotriva deciziei guvernului de a ceda terenuri Azerbaidjanului vecin, în cadrul negocierilor de pace, transmite agenția AFP.
Anterior, poliția a anunțat că a reținut deja 88 dintre ei pentru „împotrivire la arestare”, în timp ce încercau să blocheze drumurile.
Armenia, o țară din Caucaz, este zguduită de câteva săptămâni de mitinguri de acest tip, liderul mișcării cerând demisia premierului Nikol Pașinian.
Armenia a anunţat luna trecută că va retroceda mai multe sate nelocuite din apropierea graniței cu Azerbaidjanul, considerate de ambele părţi un element important pentru un acord de pace în urma celor două războaie armeano-azere de după destrămarea fostei Uniuni Sovietice.
Mulţi armeni au fost revoltaţi de această măsură, iar demonstranţii au cerut din nou sâmbătă demisia lui Paşinian.
Protestele au fost conduse de arhiepiscopul Bagrat Galstanian, care a ajuns la Erevan joi, după o călătorie de circa 160 de km făcută pe jos dintr-un sat din nord-estul Armeniei. El a încurajat populaţia să recurgă la nesupunere civilă pentru a răsturna guvernul.
Partidele din opoziţie au anunţat că vor încerca să declanşeze o procedură de punere sub acuzare a prim-ministrului, însă – apreciază Reuters – este puţin probabil ca partidul acestuia, Contractul Civil, care deţine majoritatea în parlament, să se distanţeze de Paşinian.
🇦🇲 Ermenistan’ın başkenti Erivan’da şehirdeki yolları kapatan protestocular gözaltına alınmaya başlandı. pic.twitter.com/aJykaZV3ti
— TÜRKSAM (@Turksam) May 13, 2024
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank